Document ID: /roh_data/filtered/fineweb-2-filterrobots_roh.jsonl.gz/28822

A Latsch vegnan en acziun era ils giuvenils. In quart avant las dudesch entschaivan els a tutgar ils zains. Suenter il sun da mesanotg, ins sa giavischa in bun onn nov e va suenter a chasa a festivar l’onn nov cun sia famiglia. Pli baud vegniva festivà il chant da Goita mo da la cumpagnia da mats. Oz dentant chantan era ils creschids, e quai betg mo ils indigens, er turists pon sa participar a quest usit. A Latsch e Bravuogn vegn l’usit festivà gia dapi decennis, a Stugl han ins cumenzà avant dus onns a chantar las chanzuns da Goita.
RTR actualitad 12:00